CELEX: 32015R0804
Language: lt
Date: 2015-05-19 00:00:00
Title: 2015 m. gegužės 19 d. Komisijos įgyvendinimo reglamentas (ES) 2015/804 dėl tam tikrų prekių klasifikavimo Kombinuotojoje nomenklatūroje

23.5.2015   
               
               
                  LT
               
               
                  Europos Sąjungos oficialusis leidinys
               
               
                  L 128/7
               
            KOMISIJOS ĮGYVENDINIMO REGLAMENTAS (ES) 2015/804
      2015 m. gegužės 19 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
      kadangi:
      
                  (1)
               
               
                  siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas pagal Sutartis privalomas visas ir tiesiogiai taikomas valstybėse narėse.
         Priimta Briuselyje 2015 m. gegužės 19 d.
         
            
               Komisijos vardu
            
            
               Pirmininko pavedimu
            
            Heinz ZOUREK
            
               Mokesčių ir muitų sąjungos generalinis direktorius
            
         
      
      
         (1)  OL L 256, 1987 9 7, p. 1.
      
         (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Tekstilės dirbinys, skirtas keltuvu keliamam žmogui laikyti sėdimoje padėtyje.
                     Panašios į stačiakampį formos dirbinys, pagamintas iš tekstilės audinio (poliesterio). Viena iš dviejų trumpųjų stačiakampio kraštinių prailginta dviem panašiomis į atvartus iškyšomis, kurios atlieka sėdynės funkciją. Likusi audinio dalis prilaiko žmogaus nugarą ir šonus. Kai kurios audinio dalys kimštos (su polipropileno putų intarpais).
                     Prie audinio kraštų prisiūti keli tekstiliniai dirželiai, kuriais dirbinį galima prikabinti prie keltuvo ir pakelti.
                     Žr. paveikslą (*).
                  
                  
                     6307 90 98 
                  
                  
                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XI skyriaus 7 pastabos f punktu bei KN kodus 6307 , 6307 90  ir 6307 90 98  atitinkančiais prekių aprašymais.
                     Dirbinys neklasifikuotinas kaip dalis, tinkanti vien tik arba daugiausia mašinoms, klasifikuojamoms 8428  pozicijoje (liftams, keltuvams ir kt.) priskiriant KN kodą 8431 31 00 , nes dirbinys nėra būtinas keltuvui funkcionuoti (žr. Sprendimo Unomedical, C-152/10, ECLI:ES:C:2011:402, 29, 34 ir 36 punktus). Be to, diržai nepriskiriami 8431  pozicijai ir klasifikuojami kaip XI skyriaus prekės (taip pat žr. Suderintos sistemos paaiškinimų 8431  pozicijos paaiškinimų ketvirtos pastraipos b punktą).
                     Dirbinys daugiausia pagamintas iš tekstilės medžiagos susiuvant jo atskiras dalis.
                     Todėl dirbinys klasifikuotinas kaip kitas gatavas tekstilės dirbinys priskiriant KN kodą 6307 90 98 .
                  
               
            (*)  Paveikslai pateikiami tik dėl informacijos.